C 205/26
LT
Europos Sąjungos oficialusis leidinys
2023 6 12
f) kitoje valstybėje narėje dar neįsiregistravęs prekių tiekėjas ar paslaugų teikėjas turi galimybę įsiregistruoti kaip PVM mokėtojas toje valstybėje narėje, taigi, įsiregistravęs ir nurodęs šios valstybės narės mokesčių mokėtojo identifikacinį numerį, jis galėtų išrašyti prekių ar paslaugų gavėjui sąskaitą faktūrą, kurioje būtų nurodytas toje valstybėje narėje taikomas mokestis ir kuri suteiktų teisę prekių ar paslaugų gavėjui atskaityti pirkimo mokestį specialia tvarka toje valstybėje narėje pagal 2008 m. vasario 12 d.
Direktyvą 2008/9/EB (2) dėl PVM atskaitos? 2.
Ar atsakymui į šį klausimą svarbu tai, kad nacionalinis mokesčių administratorius grąžino prekių tiekėjui ar paslaugų teikėjui sumokėtą mokestį remdamasis tik ištaisyta sąskaita faktūra, nors prekių tiekėjas ar paslaugų teikėjas dėl jam iškeltos bankroto bylos prekių ar paslaugų gavėjui negrąžino nieko?
(1) (2)
2006 m. lapkričio 28 d.
Tarybos direktyva 2006/112/EB dėl pridėtinės vertės mokesčio bendros sistemos (OL L 347, 2006, p. 1).
2008 m. vasario 12 d.
Tarybos direktyva 2008/9/EB, nustatanti Direktyvoje 2006/112/EB numatyto pridėtinės vertės mokesčio grąžinimo apmokestinamiesiems asmenims, kurie nėra įsisteigę PVM grąžinančioje valstybėje narėje, o yra įsisteigę kitoje valstybėje narėje, išsamias taisykles (OL L 44, 2008, p. 23).
2023 m. vasario 21 d.
Wojewódzki Sąd Administracyjny w Warszawie (Lenkija) pateiktas prašymas priimti prejudicinį sprendimą byloje Rada Nadzorcza Getin Noble Bank ir kt. / Bankowy Fundusz Gwarancyjny (Byla C-118/23, Getin Holding ir kt.)
(2023/C 205/29) Proceso kalba: lenkų Prašymą priimti prejudicinį sprendimą pateikęs teismas Wojewódzki Sąd Administracyjny w Warszawie
Šalys pagrindinėje byloje Pareiškėja: Rada Nadzorcza Getin Noble Bank ir kt.
Atsakovas: Bankowy Fundusz Gwarancyjny
Prejudiciniai klausimai 1 Ar 2014 m. gegužės 15 d. Europos Parlamento ir Tarybos direktyvos 2014/59/ES, kuria nustatoma kredito įstaigų ir investicinių įmonių gaivinimo ir pertvarkymo sistema ir iš dalies keičiamos Tarybos direktyva 82/891/EEB, Europos Parlamento ir Tarybos direktyvos 2001/24/EB, 2002/47/EB, 2004/25/EB, 2005/56/EB, 2007/36/EB, 2011/35/ES, 2012/30/ES bei 2013/36/ES ir Europos Parlamento ir Tarybos reglamentai (ES) Nr.
1093/2010 bei (ES) Nr. 648/2012 (1) (OL L 173, 2014, p. 190) 85 straipsnio 2 ir 3 dalys, siejamos su Europos Sąjungos pagrindinių teisių chartijos (OL C 303, 2007, p. 1) 47 straipsniu ir Europos Sąjungos Sutarties (OL C 90, 2004, 864/30, su pakeitimais) 19 straipsnio 1 dalies antra pastraipa, turi būti aiškinamos taip, kad jeigu pertvarkomo subjekto stebėtojų taryba nacionaliniam administraciniam teismui apskundžia sprendimą dėl priverstinio pertvarkymo, veiksminga teisinės gynybos priemonė taip pat laikoma užtikrinta asmenims, kurie, apskųsdami tokį sprendimą, siekia apginti savo teisinį interesą, kai apskųsto sprendimo kontrolę atliekančiam teismui nėra privalomi skunde pateikti argumentai ir išvados ir jame nurodytas teisinis pagrindas, o galutinis sprendimas, priimtas išnagrinėjus šį skundą, galioja erga omnes, ir kai šių asmenų galimybė užtikrinti savo teisinio intereso apsaugą nepriklauso nuo to, ar jie paduos atskirą skundą šiam administraciniam teismui dėl minėto sprendimo?
2 Ar Direktyvos 2014/59/ES 85 straipsnio 3 dalis, kurioje įtvirtintas veiksmingos teisminės kontrolės reikalavimas, ir Europos Sąjungos pagrindinių teisių chartijos 47 straipsnis bei Europos Sąjungos sutarties 19 straipsnio 1 dalies antra pastraipa, kurioje įtvirtintas veiksmingos teisinės gynybos reikalavimas, turi būti aiškinamos taip, kad pagal šias nuostatas draudžiama taikyti valstybės narės proceso teisės normą, pagal kurią nacionalinis administracinis teismas įpareigojamas kartu nagrinėti visus jam pateiktus skundus dėl pertvarkymo institucijos sprendimo, jeigu dėl šios nuostatos taikymo kartu su kitais nacionaliniais administracinių bylų teisenos reikalavimais, atsižvelgiant į didelį tokių skundų kiekį, tampa pernelyg sudėtinga ar net neįmanoma per protingą terminą priimti sprendimą byloje?